CELEX: C2007/170/14
Language: et
Date: 2007-07-21 00:00:00
Title: Kohtuasi C-102/05: Euroopa Kohtu (neljas koda) 10. mai 2007 . aasta määrus (Regeringsrätten'i (Rootsi) eelotsusetaotlus) — Skatteverket versus A, B (Kodukorra artikli 104 lõike 3 esimene lõik — Kapitali vaba liikumine — Asutamisvabadus — Maksustamine — Suletud aktsiaseltsi aktsiatelt väljamakstud dividendid — Palgaeeskiri — Dividendide maksustamine kapitalituluna — Kindlasummalise tulumäära arvutamine — Protsent paigutatud kapitalist ja töötasu osast — Kolmandas riigis asutatud filiaal — Selle filiaali töötajate töötasu arvestamata jätmine)

21.7.2007   
            
            
               ET
            
            
               Euroopa Liidu Teataja
            
            
               C 170/8
            
         Euroopa Kohtu (neljas koda) 10. mai 2007. aasta määrus (Regeringsrätten'i (Rootsi) eelotsusetaotlus) — Skatteverket versus A, B
   (Kohtuasi C-102/05) (1)
   
   (Kodukorra artikli 104 lõike 3 esimene lõik - Kapitali vaba liikumine - Asutamisvabadus - Maksustamine - „Suletud aktsiaseltsi’ aktsiatelt väljamakstud dividendid - „Palgaeeskiri’ - Dividendide maksustamine kapitalituluna - Kindlasummalise tulumäära arvutamine - Protsent paigutatud kapitalist ja töötasu osast - Kolmandas riigis asutatud filiaal - Selle filiaali töötajate töötasu arvestamata jätmine)
   (2007/C 170/14)
   Kohtumenetluse keel: rootsi
   Eelotsusetaotluse esitanud kohus
   Regeringsrätten
   Põhikohtuasja pooled
   
      Hageja: Skatteverket
   
      Kostjad: A, B
   Kohtuasja ese
   Eelotsusetaotlus — Regeringsrätten — EÜ artiklite 56 ja 58 tõlgendamine — Väikeste aktsiaseltside poolt välja makstud dividendide maksustamine — Investeeritud kapitalilt saadud fiktiivsele tulule vastav tulumaksusoodustus, mille puhul võetakse arvesse äriühingu ja tema tütarettevõtjate või filiaalide makstud töötasud selles ulatuses, milles need on Rootsis maksustatud — Kolmandas riigis asuva filiaali makstud töötasude arvesse võtmine
   Resolutiivosa
   Kui siseriiklik õigusnorm, mis aktsiatelt makstud dividendide kapitalituluna maksustamisel kindlasummalise tulumäära ulatuses, mille arvutamiseks leitakse teatud protsent baassummast, mis lisaks aktsionäri paigutatud kapitalile hõlmab ka osa töötasust, mis on makstud dividende maksnud äriühingu töötajatele, ei luba arvesse võtta selle äriühingu filiaali või tütarettevõtja töötajate töötasu kolmandas riigis, mõjutab see peamiselt asutamisvabaduse teostamist EÜ artikli 43 ja sellele järgnevate artiklite tähenduses. Nimetatud sätetele ei saa tugineda olukorras, mis puudutab liikmesriigi äriühingu asutamist kolmandas riigis.
   
      (1)  ELT C 106, 30.4.2005.